Efter hård kost i SAS Liga-klubben Randers FC, hvor Martin S. Jensen blandt andet fik prædikatet tudefjæs af klubbens sportsdirektør, ser fremtiden atter lys ud for den rutinerede målmand. Træner med allerede Martin S. Jensen er efter sin aftrædelse i Randers begyndt at træne hos AaB, hvor klubben gerne vil tilknytte den 34-årige keeper. - Vi har talt med Martin om muligheden for at lave en korttidskontrakt, hvilket vi håber at have på plads i løbet af dagen i dag, siger AaB's sportsdirektør Lynge Jakobsen. Ekstra gardering Han understreger dog samtidig, at interessen for Martin S. Jensen ikke skyldes utilfredshed med nyindkøbet Karim Zaza, der i øjeblikket plejer en skade. - Da chancen opstod for gratis at tilknytte en rutineret keeper som Martin S. Jensen, så har vi valgt at forsøge at slå til, så vi er ekstra garderede inden de kommende mange kampe, siger Lynge Jakobsen. Hvis AaB får en aftale på plads med Martin S. Jensen kan klubben bruge ham i Toto-Cup-kamp mod belgiske Gent på lørdag.

Referat:
Den tidligere Randers målmand Martin S. Jensen nærmer sig topfodbold igen. Efter degraderingen og afskeden med Randers er keeperen tæt på en aftale med AaB.